Държавен вестник, бр. 59, 2019 г., стр. 35

БРОЙ  59	
Д Ъ Р Ж А В Е Н  В Е С Т Н И К 	
СТР.  35  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ОТБРАНАТА
МЕМОРАНДУМ
за разбирателство между Министерството 
на отбраната на Република България и 
Департамента по отбраната на Съединени­
те американски щати относно реципрочни
каталожни услуги
(Одобрен с Решение № 165 от 16 март 2018 г., 
изм. с Решение № 565 от 9 август 2018 г. на 
Министерския съвет. В сила от 14 юни 2019 г.)
1. ЦЕЛ: Настоящият Меморандум за раз­
бирателство и всяко последващо преразглеж­
дане, изменение или допълнение определя 
сроковете, условията и процедурите, по които 
Департаментът по отбраната на Съединените 
американски щати и Министерството на отбра­
ната на Република България (наричани по-на­
татък „Страни“) предвиждат да си предоставят 
реципрочни каталожни продукти и услуги. 
Целта на този Меморандум за разбирателство 
е да се гарантира, че всяка страна е в състо­
яние да използва възможно най-ефективните 
и ефикасни каталожни продукти и услуги и 
да улесни процесите на взаимозаменяемост, 
съвместимост и унифициране.
2. ОСНОВАНИЯ: Каталожните продукти 
и услуги ще се извършват в съответствие с 
установени и документирани директиви, на­
редби и процедури, приемливи за Страните 
и в съответствие с тяхното законодателство. 
Департаментът по отбраната на САЩ сключ­
ва този Меморандум за разбирателство на 
основание на 22 U.S.C. § 2761 (h) (2) и DoDM 
4100.39, Процедури на Федералната логистична 
информационна система, които разрешават 
предоставянето на каталожни данни и ус­
луги безвъзмездно на реципрочна основа на 
членовете на Организацията на Северноат­
лантическия договор, на всяко правителство 
на тази организация и на други специално 
определени правителства.
3. СПОРАЗУМЕНИЯ:
а. Страните предвиждат, при наличие на 
целеви средства и съответно национално за­
конодателство, наредби, политики, практики, 
изисквания за сигурност и интерес на съот­
ветната страна, да предоставят каталожни 
продукти и услуги на реципрочна основа и 
без такса, които могат да бъдат поискани при 
спазване на разпоредбите, посочени по-долу. 
Предоставянето на каталожни продукти и 
услуги е предмет на бъдещи оперативни из­
исквания на Страните.
б. Страните признават и се съгласяват 
да се придържат към стандартизационните 
споразумения на НАТО, които са приети от 
Организацията на Северноатлантическия до­
говор (НАТО) като Кодификационна система 
на НАТО (КСН). Стандартизационно споразу­
мение (СТАНАГ) 3150 (Кодификация – Един­
на система за класификация на доставки­
те), СТАНАГ 3151 (Кодификация – Единна 
система за идентификация на изделията),
СТАНАГ 4177 – Кодификация – Единна систе­
ма за придобиване на информация, и СТАНАГ 
4199 – Кодификация – Единна система за об­
мен на данни за управление на материалните 
средства, формират основата за Кодификаци­
онната система на НАТО. Съединените щати 
поддържат системата за класификация на 
доставките на НАТО, включително правото 
на вземане на решения по въпроси, свързани 
с нея, съгласно СТАНАГ 3150 на НАТО.
в. При изпълнението на целта на този 
Меморандум за разбирателство Страните се 
съгласяват, че предоставянето на каталож­
ните продукти и услуги ще се извършва на 
реципрочна основа без такси в съответствие 
с условията на този Меморандум и в съот­
ветствие със законодателството на страната-
участник. Независимо от това разходите за 
предварителна идентификация на изделията, 
изготвяни в съответствие с изискванията 
на „договорна клауза за кодификация“, са 
отговорност на крайния производител на 
изделието и трябва да бъдат включени от тях 
в договорната цена или според инструкциите 
на органа по придобиване, както е описано 
в Ръководството на НАТО за кодификация 
(АКодП-1).
г. Исканията за каталожни продукти и 
услуги ще бъдат подготвяни и изпращани 
в съответствие с правилата, установени в 
Ръководството по кодификация на НАТО и 
последващите изменения и преработени из­
дания, публикувани от Агенцията на НАТО, 
за поддръжка и доставка (NSPA) под ръковод­
ството на Групата на националните директори 
по кодификацията. Постоянната координация 
и диалог между Националните кодифика­
ционни бюра (НКБ) на всяка от Страните 
е от съществено значение за улесняване на 
предоставянето на услуги за кодификация.
д. Страните се съгласяват, че услугите и 
продуктите по настоящия Меморандум за раз­
бирателство включват, но не се ограничават 
до обработка на кодификационни трансакции, 
продукти за поддръжка на системата за коди­
фикация, кодификационни продукти, описани 
в АКодП-1, консултантски услуги между съот­
ветните НКБ за кодификационна поддръжка и 
други продукти и услуги, определени и взаимно 
договорени от съответните НКБ.
е. С подписването на този Меморандум за 
разбирателство Страните приемат политиките 
и процедурите за защита на данните, опре­
делени в Стандартизационно споразумение